b"\n_START_ARTICLE_\nSalatrim\n_START_PARAGRAPH_\nSalatrim \xc3\xa9s l'acr\xc3\xb2nim per a designar les mol\xc3\xa8cules d'aciltriglic\xc3\xa8rids de cadena llarga i curta (Short and long-chain acyl triglyceride molecules). Es presenta a temperatura ambient des de com un l\xc3\xadquid lleugerament de color ambre a un s\xc3\xb2lid de color de cera.\n_START_SECTION_\n\xc3\x9as\n_START_PARAGRAPH_\nSubstitueix els olis i greixos convencionals pel fet de tenir un contingut energ\xc3\xa8tic menor que aquests. Est\xc3\xa0 aprovat per la Uni\xc3\xb3 Europea mitjan\xc3\xa7ant la Decisi\xc3\xb3 2003/867/CE de la Comissi\xc3\xb3, d'1 de desembre de 2003 com ingredient en diversos productes alimentaris. i ja estava autoritzat feia anys als Estats Units produ\xc3\xaft per l'empresa Nabisco.\n_START_SECTION_\nPreparaci\xc3\xb3\n_START_PARAGRAPH_\nEl salatrim es prepara industrialment per interesterificaci\xc3\xb3 de triacetina, tripropionina, o tributirina o de les seves mescles amb olis hidrogenats ja sigui de colza, soia cot\xc3\xb3 o gira-sol. En el proc\xc3\xa9s es treuen els triglic\xc3\xa8rids d'\xc3\xa0cids grassos amb tres cadenes curtes.\n_START_SECTION_\nComposici\xc3\xb3\n_START_PARAGRAPH_\nLes mol\xc3\xa8cules salatrim t\xc3\xadpicament contenen 30-67 mol-% d'\xc3\xa0cids grassos de cadena curta (SCFA) i 33-70 mol-% d'\xc3\xa0cids grassos de cadena llarga (LCFA); l'\xc3\xa0cid este\xc3\xa0ric predominant \xc3\xa9s el LCFA.\n_START_SECTION_\nEfectes en la salut\n_START_PARAGRAPH_\nSegons estudis cl\xc3\xadnics encarregats per l'empresa Nabisco en humans entre els 19 i els 63 anys (30-45 o 60 grams de salatrim per dia) durant quatre setmanes, els problemes intestinals es presentaven m\xc3\xa9s severament (n\xc3\xa0usea, rampes d'est\xc3\xb3mac) amb les dosis m\xc3\xa9s altes."